৭২,০০০ কোটির বিনিয়োগ! নিকোবর নিয়ে বিরাট পরিকল্পনা মোদির!

ওয়েব ডেস্ক: ভারত মহাসাগরীয় (Indian Ocean) অঞ্চলে প্রভাব বৃদ্ধি করতে এবার নিকোবর দ্বীপে (Nicobar Island) বড় পরিকল্পনা করছে ভারত। সম্প্রতি এই খবর জানিয়ে ‘গ্রেট নিকোবর দ্বীপ উন্নয়ন প্রকল্প’-র (Great Nicobar Island Project) গুরুত্ব তুলে ধরে একটি প্রবন্ধ শেয়ার করেন নরেন্দ্র মোদি (Narendra Modi)। তাঁর মতে, এই প্রকল্প ভারত মহাসাগর অঞ্চলে সামুদ্রিক ও বিমান যোগাযোগের এক বড় কেন্দ্র হিসেবে গ্রেট নিকোবরকে প্রতিষ্ঠিত করবে।

প্রধানমন্ত্রী মোদির সঙ্গে এই বিষয়ে সহমত পোষণ করেছেন পরিবেশ, বন ও জলবায়ু পরিবর্তন মন্ত্রী ভূপেন্দ্র যাদব। তিনি জানান, এই প্রকল্পের আওতায় আন্তর্জাতিক কনটেনার ট্রান্সশিপমেন্ট টার্মিনাল নির্মাণ, গ্রিন ইন্টারন্যাশনাল এয়ারপোর্ট, গ্যাস ও সৌরভিত্তিক ৪৫০-এমভিএ বিদ্যুৎকেন্দ্র এবং ১৬,৬১০ হেক্টর এলাকায় একটি নতুন টাউনশিপ গড়ে তোলা হবে।

আরও পড়ুন: সিকিমে ভয়াবহ ভূমিধস! মৃত ৪

তবে বিরোধী শিবির এই প্রকল্প নিয়ে তীব্র আপত্তি জানিয়েছে। কংগ্রেস নেত্রী সোনিয়া গান্ধী একটি জানান, এই প্রকল্প বিশ্বের অন্যতম অনন্য উদ্ভিদ ও প্রাণিজগতের বাস্তুতন্ত্রের জন্য গুরুতর হুমকির সমান। তিনি আরও দাবি করেন, প্রাকৃতিক দুর্যোগপ্রবণ অঞ্চলে অনর্থক ৭২,০০০ কোটি টাকার বিনিয়োগ দ্বীপের আদিবাসী জনগোষ্ঠীর অস্তিত্বের জন্য বিপদ ডেকে আনবে। অর্থনীতির নামে পরিবেশ ও সংস্কৃতিকে বিসর্জন দেওয়া উচিত নয় বলে জানান সোনিয়া গান্ধী।

উল্লেখ্য, উন্নয়নের জন্য ইতিমধ্যে বিপর্যয় লেগেই রয়েছে হিমাচলপ্রদেশ, উত্তরাখণ্ড এবং লাদাখের মতো জায়গায়। প্রতিবছর সেখানে নেমে আসছে ভূমিধস, নষ্ট হচ্ছে প্রাকৃতিক সৌন্দর্য। নিকোবরেও উন্নয়নের নামে আদতে বিপর্যয় ডেকে আনা হবে না তো? এটাই এখন লাখ টাকার প্রশ্ন।